Diari Oficial de la Generalitat Valenciana


Sumari del DOGV 5537, del 19-06-2007 (2007/7994)

Comissió Mixta del Conveni de Col·laboració entre la Generalitat i l'ens públic Radiotelevisió Valenciana (RTVV), en matèria de comunicació i foment de la producció audiovisual de la Comunitat Valenciana 2007.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5537

Data del DOGV
:   19-06-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/7994


Data del document
:   13-06-2007

Organisme emissor
:   Presidència de la Generalitat

Tipus de document
:   Acord

Descriptors 

:   * Conselleria Cultura, Educació i Esport
    * televisió
    * cooperació administrativa
    * indústria cinematogràfica
    * ajuda a les empreses

Comissió Mixta del Conveni de Col·laboració entre la Generalitat i l'ens públic Radiotelevisió Valenciana (RTVV), en matèria de comunicació i foment de la producció audiovisual de la Comunitat Valenciana 2007. [2007/7994]  
La Comissió Mixta del Conveni de Col·laboració entre la Generalitat i l'ens públic Radiotelevisió Valenciana (RTVV), en matèria de comunicació i foment de la producció audiovisual de la Comunitat Valenciana 2007 ha acordat iniciar l'obertura del termini de presentació de projectes audiovisuals corresponents al Conveni de 2007, per un import de 2.313.960 euros (dos milions tres-cents tretze mil nou-cents seixanta euros).  
El termini de presentació de projectes entrarà en vigor l'endemà de la publicació d'este anunci en el Diari Oficial de la Comunitat Valenciana, i finalitzarà a les 14.00 hores del dia 31 de juliol de 2007.   
Els projectes es presentaran en el Registre General de la Presidència de la Generalitat, situat a València, carrer de Juristes, número 10, a l'atenció de la Direcció General de Promoció Institucional.   
També es podran presentar projectes en la forma prevista en l'article 38 de la Llei de Règim Jurídic de les Administracions Públiques i del Procediment Administratiu Comú.  
La producció audiovisual a subvencionar, derivada d'este conveni, se substanciarà en un gran format d'un o dos capítols per a l'emissió i dins de la categoria de ficció, que contribuïsca a la promoció de la Comunitat Valenciana en els seus diversos aspectes (econòmics, culturals, comercials, industrials, etc.).   
Els interessats hauran de presentar dues còpies en paper i dues en suport informàtic, almenys, de: story line, sinopsi, guió, mapa de personatges, fitxa tècnica, fitxa artística, pressupost de la producció, pla de finançament del total del pressupost, pla de rodatge (incloent duració, localitzacions i llocs de rodatge), historial professional de l'empresa o empreses productores, currículum del director i guionistes, empreses de servicis que participen en el projecte i contracte de compra o opció de compra del guió amb l'autor o autors.  
València, 13 de juny de 2007.- La secretària autonòmica de Relacions amb l'Estat i Comunicació, en representació de la Comissió Mixta: Paula Sánchez de León Guardiola.